Ihre Sprache: Deutsch dolnoserbski hornjoserbsce
Beschreibung
Wot ludoweje balady a baladeskneje pěsnje hač k načasnemu moritatej Kita Lorenca zapřija zběrka kabinetne kruchi serbskeho baladoweho basnistwa. Předstawy wo mytiskich bytosćach a nadpřirodnych mocach sahachu do čłowjeskeho žiwjenja, postajowachu sobu ludowu mudrosć, ludowe moraliske zasady, ludowe wašnja a nałožki. Wuměłska fantazija basnikow tole swojoraznje špiheluje a w předstajenju wšědneje a njewšědneje woprawdźitosće serbskeho čłowjeka zapřija. Njerozdźělomna lubosć, tragisce dźělena abo zludana, radosć, zrudoba a zadwělowanje, čłowjekej přez čłowjeka načinjena njesprawnosć, njewšědna tragika w swójbje, hruba křiwda a dobyće dobreho nad złym, zhubjena swoboda ludu, potajne dožiwjenja w přirodźe, sony a wizije — tajke podeńdźenja a podawizny su wobsah w zběrce wubranych tekstow Zejlerja, Radyserba Wjele, Ćišinskeho a jich rowjenkow a naslědnikow. Wudaće z předsłowom a žórłami hodźi so wužiwać tež w šuli.
deu_Latn deu_Latn szl_Latn